text: আশাপূর্ণা দেবী রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেল স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি জিনন্দীপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৬৬ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৯৯ কি.মি. দূরে স্টেশনটি অবস্থিত। এই রেলওয়ে স্টেশনটি বিখ্যাত সাহিত্যিক আশাপূর্ণা দেবীর নামে পরিচিত।
  
  ইতিহাস
  আশাপূর্ণা দেবী রেলওয়ে স্টেশনটি পশ্চিমবঙ্গের চাউলখোলা মন্দারমনি রোড, জিনন্দীপুর, এ অবস্থিত। স্টেশন কোড হল (এপিআরডি)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি সুজালপুর, বাদলপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তারপর ১৯৮৪-৮৫ সালে তমলুক দীঘা বডগেজ লাইনটি অনুমোদিত হয় এবং আনুমানিক ৭৪ কোটি টাকা খরচ হয়।  তমলুক-দীঘা লাইনটি ২০০৪ সালে চালু হয়
  
  তথ্যসূত্র
  
  বহিঃসংযোগ
  
  বিষয়শ্রেণী:কলকাতার শহরতলি রেল
  বিষয়শ্রেণী:পূর্ব মেদিনীপুর জেলার রেল স্টেশন
title: আশাপূর্ণা দেবী রেলওয়ে স্টেশন